钦定古今图书集成/明伦汇编/氏族典/第175卷 > 钱学孔
## 钦定古今图书集成/明伦汇编/氏族典/第175卷 > 钱学孔

按《浙江通志》：“学孔，字以时，金华人。嘉靖进士，授大名
府推官，详谳明允。擢御史，巡视皇城。京师肃清，屡疏
条陈，切中时宜。上俱采纳。又疏上金华何、王、金、许四
大儒宜从祀，以崇正学，留中不行。累官佥都御史，巡
抚保定地方。会雷变，自陈引疾归。家居以孝友称。历
官二十馀年，萧然四壁，乡人高其清节。”